Bilisten, en 25-årig mand fra Aarhus-området, kom kørende på Roldvej mod øst, da et rådyr pludselig viste sig på vejen. Den 25-årige drejede fra og så uheldigt, at bilen drønede ind i et træ. Efter sammenstøddet brød bilen i brand. Det lykkedes dog føreren af bilen samt en 29-årig kvinde, der var passager, at komme hurtigt ud. Den 29-årige kvinde blev efter uheldet kørt til sygehuset på grund af smerter i nakken.

Referat:
En yngre bilist kørte natten til torsdag galt, da han ville undvige et rådyr. Bilisten kørte ind i et træ, og bilen brød i brand.